วันพฤหัสบดีที่ 25 มีนาคม 2564
ก.อุตฯ ดันผ้าทออีสาน รุกตลาดแฟชั่น Gen Z  ผสานเทคโนโลยีเพิ่มคอลลาเจนในเส้นใย ยกระดับสิ่งทอไทย คาดสร้างยอดขายกว่า 10 ล้านบาท
กระทรวงอุตสาหกรรม ยกระดับผ้าทอไทย เข้าถึงกลุ่มคนรุ่นใหม่ตอบโจทย์เทรนด์แฟชั่น ต่อยอดโครงการพัฒนาผลิตภัณฑ์สิ่งทอด้วยการออกแบบเชิงอัตลักษณ์ทางวัฒนธรรม ผสานเทคโนโลยีเพิ่มคอลลาเจนในเส้นใยสู่อีสานแฟชั่น
กระทรวงอุตสาหกรรมยกระดับผ้าทอไทยเข้าถึงกลุ่มคนรุ่นใหม่ตอบโจทย์เทรนด์แฟชั่นต่อยอดโครงการพัฒนาผลิตภัณฑ์สิ่งทอด้วยการออกแบบเชิงอัตลักษณ์ทางวัฒนธรรมผสานเทคโนโลยีเพิ่มคอลลาเจนในเส้นใยสู่อีสานแฟชั่นเจาะพื้นที่เป้าหมาย“ขอนแก่นนครราชสีมาสุรินทร์และสกลนคร”ที่โดดเด่นด้วยเอกลักษณ์ผ้าทอภาคตะวันออกเฉียงเหนือมุ่งพัฒนาผลิตภัณฑ์รุ่นใหม่กว่า40ผลิตภัณฑ์จาก280ผู้ประกอบการคาดหวังสร้างมูลค่าเพิ่มผ้าไทยกว่าร้อยละ50รับยอดขายรวมกว่า10ล้านบาท
นางวรวรรณชิตอรุณรองปลัดกระทรวงอุตสาหกรรมเปิดเผยว่าผ้าทอของไทยถือได้ว่ามีความโดดเด่นประณีตสามารถสะท้อนเอกลักษณ์ทางวัฒนธรรมและมรดกทางภูมิปัญญาโดยเฉพาะผ้าทอในพื้นที่ภาคตะวันออกเฉียงเหนือซึ่งได้รับการขนานนามในด้านคุณภาพและเสน่ห์ของการถักทอที่สะท้อนผ่านผืนผ้าซึ่งที่ผ่านมาผู้ประกอบการผ้าทอไทยยังขาดการปรับประยุกต์ออกแบบและตัดเย็บให้สอดคล้องกับเทรนด์แฟชั่นร่วมสมัยผ้าทอไทยในรูปแบบเดิมจึงเป็นสินค้าเจาะตลาดเฉพาะกลุ่มไม่สามารถสวมใส่ได้ในหลากหลายโอกาสตลอดจนการผลิตจำกัดอยู่ในระดับวิสาหกิจชุมชนส่งผลให้ผลิตได้ในจำนวนน้อยขาดการเชื่อมโยงการผลิตและการตลาดทั้งในประเทศและต่างประเทศซึ่งในความเป็นจริงผลิตภัณฑ์ผ้าทอไทยได้รับการยอมรับในระดับนานาชาติโดยเฉพาะอย่างยิ่งผ้าทอของภาคตะวันออกเฉียงเหนือที่มีทั้งผ้าไหมผ้าใยกัญชงผ้าฝ้ายซึ่งมีลวดลายการทอที่มีอัตลักษณ์สามารถนำมาต่อยอดสร้างมูลค่าเพิ่มได้ โดยในปีพ.ศ. 2563ไทยมีตัวเลขการส่งออกสิ่งทอและเครื่องนุ่งห่มมีมูลค่า5,748.8ล้านดอลลาร์สหรัฐหรือประมาณ178,121.8ล้านบาทโดยตลาดส่งออกหลักของไทยคือกลุ่มประเทศอาเซียนและสหรัฐอเมริกาและคาดการณ์ว่าหากผลิตภัณฑ์สิ่งทอไทยได้รับการพัฒนาต่อยอดจนสามารถตอบโจทย์ตลาดทั้งในประเทศและต่างประเทศได้ก็จะยิ่งเป็นส่วนสำคัญในการผลักดันการสร้างรายได้มากยิ่งขึ้น
กระทรวงอุตสาหกรรมจึงได้ต่อยอดโครงการพัฒนาผลิตภัณฑ์สิ่งทอด้วยการออกแบบเชิงอัตลักษณ์ทางวัฒนธรรมสู่อีสานแฟชั่นเพื่อเชื่อมโยงผลิตภัณฑ์ผ้าทอไทยสู่ภาคอุตสาหกรรมที่สามารถสร้างความเข้มแข็งให้แก่เศรษฐกิจฐานรากซึ่งได้ดำเนินการต่อเนื่องมาตั้งแต่ปี2560และได้พัฒนาผ้าทอไทยจนเป็นที่รู้จักและสร้างการยอมรับจากตลาดคนรุ่นใหม่ภายใต้แบรนด์“มัดทอใจ”โดยการดำเนินงานในปี2564จะมีความเข้มข้นมากขึ้นเนื่องจากมีรูปแบบการทำงานที่มุ่งหวังประสิทธิผลในการเพิ่มรายได้ให้กับผู้ประกอบการและเน้นให้ผลิตภัณฑ์สามารถใช้งานได้จริงโดยได้วางพื้นที่เป้าหมายไว้ใน4จังหวัดที่มีความโดดเด่นด้านผ้าทออีสานได้แก่ขอนแก่นนครราชสีมาสุรินทร์และสกลนครด้วยการบูรณาการทุกภาคส่วนทั้งภาครัฐเอกชนและผู้ประกอบการผ่าน2กิจกรรมหลักได้แก่กิจกรรมการพัฒนาและยกระดับผู้ประกอบการทางธุรกิจและนักออกแบบรุ่นใหม่ ในกลุ่มสินค้าผ้าทอและแฟชั่นให้ได้รับการพัฒนาเชิงลึกมีขีดความสามารถในการแข่งขันจำนวน280คนเพื่อให้ผู้ประกอบการสามารถเชื่อมโยงการออกแบบโดยใช้ต้นทุนทางวัฒนธรรมผสานเทคโนโลยีเพื่อแปรรูปผลิตภัณฑ์ผ้าไหมแบบใหม่ในกลุ่มตลาดใหม่ได้
กิจกรรมการพัฒนาผลิตภัณฑ์สิ่งทอและแฟชั่นเพื่อสร้างมูลค่าเพิ่มและสร้างคุณค่าใหม่ในอนาคต(New Heritage Thai Textile & Fashion) :ตั้งเป้าหมายจำนวน40ผลิตภัณฑ์ด้วยการออกแบบลวดลายผ้าไหมแบบใหม่เชิงสร้างสรรค์บนอัตลักษณ์ทางวัฒนธรรมและการแปรรูปตัดเย็บเสื้อผ้าที่ทันสมัยเน้นความเป็นไทยแบบเรียบง่ายเป็นสากลและสามารถเพิ่มมูลค่าโดยผสมผสานเทคโนโลยีการใช้เส้นใยพิเศษวัสดุใหม่(New material fiber)โดยใช้เส้นใยคอลลาเจนนำมาใช้ทอร่วมกับไหมซึ่งมีคุณสมบัติกักเก็บความชุ่มชื่นให้แก่ผิวและนุ่มสวมใส่สบายเพื่อให้สามารถใช้งานได้จริงเป็นเสื้อผ้าที่สวมใส่ได้ในชีวิตประจำวันพร้อมเชื่อมโยงการผลิตและขยายฐานการตลาดโดยพัฒนาสินค้าสนองตอบต่อความต้องการของตลาดกลุ่มคนรุ่นใหม่ที่มีกำลังซื้อสูง            และตลาดต่างประเทศในระดับบนโดยใช้แนวคิดการผสมผสานทางวัฒนธรรม(Global inspiration cross culture)กับกลุ่มประเทศASEAN+3
นางวรวรรณกล่าวทิ้งท้ายว่าการดำเนินการสร้างสรรค์ผลิตภัณฑ์สิ่งทอสู่อีสานแฟชั่นในโครงการดังกล่าวกระทรวงอุตสาหกรรมเชื่อมั่นว่าจะช่วยเพิ่มมูลค่าของสินค้าสิ่งทอเครื่องแต่งกายเพิ่มสูงขึ้นร้อยละ50ด้วยการผสานเทคโนโลยีและการออกแบบเชิงสร้างสรรค์ตัวอย่างเช่นการจำหน่ายลวดลายผ้าไหมมัดหมี่แบบดั้งเดิมราคา1,500 – 2,000บาทต่อเมตรแต่เมื่อผ้าไหมมัดหมี่ที่มีการผ่านการพัฒนาและเพิ่มเติมคุณสมบัติพิเศษจะสามารถจำหน่ายได้ในราคาถึง3,000 – 3,500บาทต่อเมตรอีกทั้งยังคาดการณ์เป้าหมายจากยอดจำหน่ายจากร้านค้าและผู้ประกอบการเพิ่มขึ้นร้อยละ12.80หรือคิดเป็น10.85ล้านบาทต่อปีตลอดจนยังเป็นโอกาสที่ดีให้กับผู้ประกอบการในท้องถิ่นที่จะมีการจ้างงานเพิ่มมากขึ้นสามารถสร้างรายได้ที่มั่นคงเพื่อการพัฒนาผลิตภัณฑ์สิ่งทอไทยให้ก้าวสู่การเป็นศูนย์กลางแฟชั่นในระดับภูมิภาคอย่างได้ผลเป็นรูปธรรม